**7. ΠΑΡΑΡΤΗΜΑ Β΄**

**ΤΕΧΝΙΚΕΣ ΠΡΟΔΙΑΓΡΑΦΕΣ ΣΥΝΤΗΡΗΣΗΣ ΚΛΙΝΩΝ Μ.Ε.Θ.**

Ο Συντηρητής αναλαμβάνει τη συντήρηση και επισκευή των Κλινών εντατικής Θεραπείας, καθ ́ όλη την διάρκεια της σύμβασης σύμφωνα με τα ειδικά εγχειρίδια και προδιαγραφές του κατασκευαστή οίκου. Ο Συντηρητής πρέπει να διαθέτει ISO9001/2008.

Ειδικότερα η προληπτική συντήρηση περιλαμβάνει:

α) Τον έλεγχο ασφάλειας

β) Τον έλεγχο ικανότητος λειτουργίας και καλής αξιόπιστης απόδοσης

γ) Τις αναγκαίες ρυθμίσεις, λιπάνσεις, και τελικούς ελέγχους

δ) Την αποκατάσταση συνήθων βλαβών και ζημιών οφειλομένων σε

φυσιολογική φθορά από συνήθη χρήση.

Η κακή χρήση θα βεβαιώνεται με τεκμηριωμένη έκθεση του Τμήματος Βιοϊοατρικής Τεχνολογίας του Νοσοκομείου.

Η προληπτική συντήρηση του παραπάνω ιατροτεχνολογικού εξοπλισμού, θα διενεργείται μία φορά κατά την διάρκεια ισχύος της σύμβασης σε ημέρες και ώρες που θα προκύπτουν κατόπιν συνεννοήσεως με τους υπευθύνους της Μ.Ε.Θ. και του Τμήματος Βιοϊατρικής Τεχνολογίας του Νοσοκομείου. Οι πιο πάνω εργασίες θα γίνονται με την επίβλεψη του Τμήματος Βιοϊατρικής Τεχνολογίας.

Εκτός από την προγραμματισμένη προληπτική συντήρηση ο ΣΥΝΤΗΡΗΤΗΣ υποχρεούται να προσέρχεται για την αποκατάσταση εκτάκτων βλαβών εντός εικοσιτεσσάρων ωρών από την έγγραφη ειδοποίηση από την τεχνική υπηρεσία του Νοσοκομείου. Οι επισκευές των βλαβών θα γίνονται τις εργάσιμες ημέρες και ώρες.

Ο ανάδοχος υποχρεούται να διατηρεί αποθέματα ανταλλακτικών στις αποθήκες του για την κατά προτεραιότητα εξυπηρέτηση του Νοσοκομείου

Το κόστος των ανταλλακτικών συμπεριλαμβάνεται στην τιμή της ετήσιας αμοιβής του ΣΥΝΤΗΡΗΤΗ, (εξαιρούνται τα στρώματα- αεροστρώματα).

Καθ όλη την διάρκεια ισχύος της παρούσας Σύμβασης, θα τηρείται ημερολόγιο λειτουργίας, βλαβών και συντήρησης του Εξοπλισμού, που θα παρακολουθείται και θα υπογράφεται από τους υπευθύνους, από

Ηλεκτρονικό του Νοσοκομείου καθώς και από τον ΣΥΝΤΗΡΗΤΗ. Στο ημερολόγιο θα καταχωρούνται επίσης τα αίτια των Βλαβών.

Οι παρεχόμενες υπηρεσίες θα εκτελούνται σύμφωνα με τους κανόνες της τέχνης και της επιστήμης και θα πληρούν τα προβλεπόμενα από τους αντίστοιχους Ελληνικούς και Διεθνείς Κανονισμούς.

Η επιτρεπόμενη διάρκεια ακινητοποίησης του Εξοπλισμού συμφωνείτε ανά κρεβάτι σε δέκα (10) εργάσιμες μέρες το έτος. Στο τέλος ισχύος του χρόνου της σύμβασης θα υπολογίζονται οι μέρες ακινητοποίησης των κρεβατιών. Για κάθε εργάσιμη ημέρα ακινητοποίησης ανά κρεβάτι (πέρα των 10 εργάσιμων ημερών το χρόνο), η σύμβαση θα παρατείνεται κατά τρεις (3) ημερολογιακές ημέρες.

Τα serial numbers των κλινών είναι:

TOTAL CARE F180AM1653, F180AM1663, F180AM1655, F180AM1640, I092AM0981, I092AM0967, I092AM1044, J177AM8354, J177AM8362, J177AM9486 KAI PROGRESSA P197AW2624